مایرێد ماگوێر

مایرێد ماگوێر (بە ئینگلیزی:Mairead Maguire؛ لە دایکبووی ٢٧ی کانوونی دووەمی ١٩٤٤) ژنە چالاکوانی ئاشتییە لە باکووری ئێرلەندا. لەگەڵ ھەریەکە لە بێتی ویلیامز و کیاران مەککیوۆن، دامەزراوەی ژنانن بۆ ئاشتیان دامەزراند، کە دواتر ناوەکەی گۆڕدرا بۆ کۆمەڵگایەک بۆ ئاشتی مرۆڤ. ئامانجی ئەم ڕێکخراوە دۆزینەوەی چارەسەری ئاشتیانە بووە بۆ باکووری ئێرلەندا. مایرێد ماگوێر و ویلیامز لە ساڵی ١٩٧٦ بەیەکەوە خەڵاتی نۆبێلیان پێدرا لە ئاشتی.

 چالاکییەکان 
مایرێد ماگوێر ڕەخنەی لە ئیسرائیل گرتووە لەمەر دروستکردنی کێشە و گەمارۆکانی بۆ سەر کەرتی غەززە. ئەو لە ساڵی ١٩٨٤ سەردانی ئیسرائیلی کردووە. ئەو حکوومەتی ئیسرائیلی تۆمەتبارکردووە لە جێبەجێکردنی سیاسەتی پاکتاوی ڕەگەزیی لە ڕۆژھەڵاتی ئوورشەلیم. لەھەمان کاتدا ھاوسۆزی خۆی بۆ خەڵکی ئیسرائیل دەربڕیوە، کە لەژێر مووشەکەکان ژیان لەژێر ترسدا بەڕێ دەکەن.

لە ساڵی ١٩٩٣، مایرێد ماگوێر لەگەڵ شەش لە براوەی دیکە لە خەڵاتی نۆبێلی ئاشتی ویستیان لەسنووری تایلەندەوە بپەڕنەنەوە بەرەو میانمار، ئەمەش لەپێناو دەربڕینی ناڕەزاییەکانیان لەدژی دەستبەسەرکردنی کەسایەتیی سیاسیی و بەرھەڵستیکاری میانماری ئون سانن سو چی، بەڵام لەو ھەوڵەیان سەرکەوتوو نەبوون.

لە ساڵی ٢٠٠٨، مایرێد ماگوێر یەکەم کەس بوو کە واژووی لەسەر داوانامەیەک کرد بۆ حکوومەتی تورکیا، لە پێناو ئەوەی کە ئەشکەنجەدانی کەسایەتی سیاسیی کورد عەبدوڵڵا ئۆجەلان ڕابگرن.

 سەرچاوەکان 

 بەستەرە دەرەکییەکان 

پۆل:وەرگرانی خەڵاتی ئاشتیی نۆبێل
پۆل:زیندووان
پۆل:لەدایکبووانی ١٩٤٤
پۆل:ژنانی براوەی خەڵاتی نۆبێل
پۆل:وەرگرانی خەڵاتی نۆبێلی بریتانی